

**UNIVERSITATEA**

**DIN ORADEA**

**METODOLOGIA  
PRIVIND MENŢINEREA CALITĂŢII DE TITULAR   
LA UNIVERSITATEA DIN ORADEA  
DUPĂ ÎMPLINIREA VÂRSTEI DE PENSIONARE**

|  |  |  |  |  |
| --- | --- | --- | --- | --- |
|  | | | | |
|  | **Structura Emitentă** | **Nume Prenume** | **Semnătura** | **Data** |
| Elaborat | Prorector Management Academic | Bendea Gabriel |  | 10.06.2024 |
| Verificat | DAC | Bandici Livia |  | 11.06.2024 |
| Avizat | Consiliul de Administrație | Bungău Constantin |  | 13.06.2024 |
| Aprobat | Senatul Univ. din Oradea | Căuș Vasile Aurel |  | 27.06.2024 |
| ***Ediția: I*** | | | | |
| ***Intrat în vigoare la data de: 27.06.2024*** | | | | |
| ***Retras la data de:*** | | | | |

**1. Scopul metodologiei**

**Art. 1.** (1) Având în vedere prevederile:

* art. 219, alin. (1) si (3) Legea învățământului superior nr. 199/2023, cu completările și modificările ulterioare;
* art. 46, alin. (2) din Legea nr. 360/2023 privind sistemul public de pensii;
* Cartei Universității din Oradea;
* Standardelor ARACIS,

la Universitatea din Oradea (UO) se stabilește prezenta metodologie privind menţinerea calităţii de titular în învăţământul universitar după împlinirea vârstei de pensionare.

(2) Aprobarea privind menținerea calității de titular în învăţământul universitar după împlinirea vârstei de pensionare în cadrul UO se face conform dispozițiilor art. 219, alin. (1) și (3) din Legea învățământului superior nr. 199/2023 și prevederilor din prezenta metodologie.

**2. Menținerea calității de titular la UO după împlinirea vârstei de pensionare până la sfârșitul anului universitar curent**

**Art. 2.** (1) Pentru menținerea calității de titular la UO după împlinirea vârstei de pensionare **până la sfârșitul anului universitar în care împlinește vârsta de pensionare** (30 septembrie an curent), solicitantul trebuie să depună o cerere (Anexa 1) la departamentul în care este titular, cu cel puțin 30 de zile înainte de a împlini vârsta de pensionare. Cererea este avizată de Directorul de departament, Decan și Serviciul Resurse Umane și aprobată de Rector.

(2) Cererea va fi însoțită în mod obligatoriu de o declarație pe propria răspundere a cadrului didactic (Anexa 1) prin care declară că optează pentru continuarea activității până la finele anului universitar în care împlinește vârsta de pensionare și nu optează pentru acordarea pensiei pentru limită de vârstă, conform dispozițiilor art. 46 alin. (2) din Legea nr. 360/2023.

**3. Menținerea calității de titular la UO după împlinirea vârstei de pensionare pentru anii universitari următori anului universitar pe parcursul căruia a împlinit vârsta de pensionare**

**Art. 3.** (1) Calitatea de titular în învățământul universitar, după împlinirea vârstei de pensionare, se poate menține **pentru cel mult 5 ani universitari**, următori anului universitar pe parcursul căruia a împlinit vârsta de pensionare.

(2) Cadrele didactice care doresc menținerea calității de titular în învățământul universitar **pentru anii universitari următori anului universitar pe parcursul căruia a împlinit vârsta de pensionare,** solicitantul trebuie să îndeplinească cel puțin una din următoarele condiții:

**a).** să fie **conducători de doctorat** titulari și afiliați la IOSUD UO și să îndeplinească următoarele cerințe, cumulat:

**a.1).** au în conducere studenți doctoranzi;

**a.2).** îndeplinesc criteriile CNATDCU de abilitare (în vigoare la data începerii anului universitar în curs – 1 octombrie);

**a.3).**îndeplinesc criteriile prevăzute în standardele ARACIS pentru acreditarea școlilor doctorale și a domeniilor de doctorat, referitoare la indicatorii de calitate specifici activității conducătorilor de doctorat.

**a.4).** pentru domeniile de doctorat cu mai mult de 2 titulari ai UO conducători de doctorat se impun suplimentar cerințele:

* cadrul didactic să fie autor/coautor a cel puțin unei lucrări științifice vizibile în Web of Science (Clarivate Analytics), publicată în ultimii 2 ani și
* dacă vechimea cadrului didactic în conducerea de doctorat la UO este mai mare de 5 ani, atunci trebuie să aibă minimum un student doctorand care a susținut teza de doctorat;

Certificarea îndeplinirii acestor condiții se face, la solicitarea conducătorului de doctorat (care este obligat să depună toate justificările necesare), de către CSUD, în urma unei analize realizate de către o comisie de specialiști în domeniul de doctorat, numită de Directorul Școlii Doctorale și aprobată de Directorul CSUD.

**b).** să fie **coordonatori de rezidențiat** în specialitatea respectivă și să îndeplinească următoarele cerințe, cumulat:

**b.1).** dețin funcția didactică de profesor universitar, conferențiar universitar sau șef de lucrări universitar;

**b.2).** au publicat în anul anterior cel puțin o lucrare științifică indexată în baza de date Web of Science.

**Art. 4.** Dacă sunt îndeplinite condițiile de la art. 3 (punctul a sau punctul b, după caz), pentru menținerea calității de titular la UO trebuie să fie respectate și următoarele cerințe:

a). solicitantul să depună anual o cerere (Anexa 1) la departamentul în care este titular, până la data de **30 martie** a anului premergător anului universitar pentru care se solicită menținerea calității de titular în învățământul universitar, însoțită de:

* o declarație pe propria răspundere a cadrului didactic prin care declară că optează pentru continuarea activității și nu optează pentru acordarea pensiei pentru limită de vârstă, conform dispozițiilor art. 46 alin. (2) din Legea nr. 360/2023;
* copia „conform cu originalul” a primei pagini din cea mai recentă fișă de autoevaluare depusă la SRU, din care să rezulte că solicitantul are scorul relativ cel puțin 1;
* dovada a cel puțin unei realizări științifice în anul anterior;

b). departamentul să își asume că există posibilitatea configurării postului în statul de funcții, **până la data de 10 aprilie**;

c.1). CSUD să confirme statutul de conducător de doctorat la UO, să comunice numărul de studenți doctoranzi în stagiu și să confirme îndeplinirea cerințelor prevăzute la art. 3, lit. a, **până la data de 10 aprilie**;

sau

c.2). Facultatea de Medicină și Farmacie, **până la data de 10 aprilie**, să confirme:

* calitatea de coordonator de rezidențiat;
* îndeplinirea cerințelor prevăzute la art. 3, lit. b.

d). facultatea să transmită Consiliului de administrație documentele cel târziu **până la data de 30 aprilie**.

**Art. 5.** Pentru toate cazurile prezentate la art. 3, cererea de menținere a calității de titular la UO după împlinirea vârstei de pensionare (Anexa 1) va trebui să aibă avizul Consiliului facultății unde este titular și avizul Consiliului de administrație. Senatul Universității verifică și se pronunță asupra respectării metodologiei și îndeplinirii condițiilor și aprobă sau respinge cererea de menținere a calității de titular în învățământul universitar.

**4. Dispoziții finale**

**Art. 6.** Prevederile prezentei metodologii se aplică începând cu data aprobării de către Senatul UO.

**Anexa nr. 1**

Aprobat

Rector,

**Către**

**Conducerea Universității din Oradea,**

**Subsemnatul(a)**, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, CNP \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, născut la data de \_\_\_\_\_\_\_\_\_\_\_\_\_\_, **titular(ă) pe** **postul** de \_\_\_\_\_\_\_\_\_\_\_\_\_\_\_\_, poz. \_\_\_\_\_\_\_, la Facultatea \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, Departamentul \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

Vă rog să-mi aprobați **menținerea în activitate ca titular, în funcția didactică, până la finalul anului universitar \_\_\_\_\_\_\_\_-\_\_\_\_\_\_\_\_,** în conformitate cu prevederile art. 219, alin. (1) și (3) din Legea învățământului superior nr. 199/2023, cu modificările și completările ulterioare.

**Declar pe proprie răspundere că nu am solicitat şi nici nu voi solicita pensionarea pentru limită de vârstă pe durata menținerii mele ca titular.**

**Prin prezenta optez pentru continuarea activității, cu acordul angajatorului, până la finele anului universitar\_\_\_\_\_\_\_-\_\_\_\_\_\_\_, conform dispozițiilor art. 46 alin. (2) din Legea nr. 360/2023.**

|  |  |
| --- | --- |
| Data:  \_\_\_\_\_\_\_\_\_\_\_\_\_\_\_ | Semnătura:  \_\_\_\_\_\_\_\_\_\_\_\_\_ |
| Avizat  Decan,  \_\_\_\_\_\_\_\_\_\_\_\_\_\_\_ | Avizat  Director de departament,  \_\_\_\_\_\_\_\_\_\_\_\_\_\_\_  Avizat  Serviciul Resurse Umane,  \_\_\_\_\_\_\_\_\_\_\_\_\_\_\_ |